ร้านนี้มากินตามดีลเวปดีลชื่อดังค่ะ (ราคาดีล 198฿ จากราคาเต็ม 399฿)ร้านอยู่ที่พาวิลเลี่ยนประตูน้ำ เป็นตึกขายเสื้อผ้าตึกใหม่แถวประตูน้ำแต่ไม่ได้อยู่ติดกับแพลตตินั่มนะคะ อยู่เส้นที่ตรงจากอนุสาวรีย์ไปCTW ค่ะตึกอยู่ทางซ้ายมือ มีที่จอดรถค่ะ จอดเสร็จก็เดินผ่านร้านเสื้อผ้าขึ้นไปชั้น5จะเป็นชั้นที่รวมร้านอาหารหลายๆร้านค่ะ

ก่อนจะมากินดีลนี้เคยเข้าไปอ่านที่คนอื่นมารีวิวมีเสียงบ่นค่อนข้างเยอะค่ะ ว่าคนซื้อดีลกันเยอะมากจนพนง.บริการไม่ทัน ของเติมไม่ทัน ของบางอย่างก็ไม่มีซะงั้น เราเลยจองมากินกลางวันวันธรรมดา แถมเป็นช่วงเจอีกต่างหาก เพื่อหลีกเลี่ยงปัญหานี้ค่ะ

มาถึงยื่นดีลพร้อมแจ้งชื่อตามที่จองไว้ มาเลทกว่าเวลาที่จองไว้ 1 ชม. แต่ไม่มีปัญหาอะไรเพราะทั้งร้านมีคนกินแค่โต๊ะเดียวค่ะ เค้าก็พาไปนั่ง ถามว่าจะเอาซุปอะไร (มิโซะ กิมจิ ชาบู) เสร็จก็เดินไปตักได้เลยค่ะ 

ร้านนี้หลากหลายจริงๆ ขอแบ่งเอาเองเป็น 5 โซนแล้วกันนะคะ^^
1. ของทานเล่นแบบสั่งทำ (ทาโกะยากิ ยากิโซบะ พิซซ่าญี่ปุ่น) ที่โต๊ะมีคลิปดำเอาไว้ให้เอาไปหย่อยสั่งที่เคาเตอร์ค่ะ แต่เหมือนร้านโดนบ่นเรื่องทำอาหารไม่ทัน วันที่ไปเค้าเลยมีพวกทาโกะ พิซซ่าญี่ปุ่นกองไว้หน้าเคาเตอร์แล้ว ผลคืออาหารเย็นชืดค่ะ ถ้าร้อนๆน่าจะอร่อย เสียดายจังร้านน่าจะรักษาจุดยืนตัวเองไว้ว่าให้สั่งเอาจะได้ทำร้อนๆ
2.ของทานเล่นพวกสลัด ยำ มียำสาหร่ายไว้ให้เยอะมาก อร่อยค่ะ สลัดไข่หวาน สลัดทูน่า สลัดปลาดิบ และอื่นๆรวมเกือบ 10 อย่างแน่ะค่ะ
3. น้ำจิ้ม มีตั้งเป็นชั้นไว้สวยงามค่ะ เป็น 10 อย่างเลย ชาบูงา น้พจิ้มแจ่ว ซีฟู๊ด ซีอิ้ว ซอสพริกไทยดำ พอนสึ
4.โซนหลักค่ะ ของไว้ปิ้งย่างชาบู ผักหลายชนิดเลย ที่ชอบคือฟักทองชิ้นโต ที่อื่นไม่ค่อยมีค่ะ ด้านซีฟู๊ดมีปลาหลายชนิด แซลมอน ปลาไข่ ดอลลี่ ซาบะ ปลาหมึก กุ้งแก้ว (หอยแมงภู่ไม่มีซะงั้น จริงๆมันต้องมีนะตามที่เค้าโฆษณาอะค่ะ T-T) ตรงนี้ที่แนะนำเลยคือแซลมอนอร่อยสดค่ะ กุ้งแก้วปิ้งอร่อยมาก กรุบๆ ปลาเนื้อขาวอีกอย่าง ไม่แน่ใจว่าปลาอะไรนะคะ มันๆหน่อย อร่อยดีค่ะ อีกด้ายของโซนนี้จะเป็นพวกเนื้อ หมู ไก่ค่ะ ได้อารมณ์เหมือนกินหมูกระทะข้างทางพิกลอ่ะค่ะ เพราะร้านชาบูส่วนใหญ่จะมีเนื้อ หมูให้เลือกหลายแบบแล้วสไลซ์มาอย่างดี แต่ที่นี่ไม่ใช่ค่ะ เนื้อ หมู ไก่ แบบไม่ปรุงมีอน่างละ 1 แบบค่ะ ไม่รู้ว่าทำมาจากส่วนไหนสันนอก สันใน อะไรไม่รู้เลย หั่นกองๆไว้ค่ะ จะไปหนักที่ทำปรุงรสเยอะมาก ไก่กาแฟ ไก่กิมจิ ไก่แกงกะหรี่ 20 แบบได้มั้งคะ แต่การจัดวาง+การหั่นไม่น่ากินอะค่ะ หั่นปนกะส่วนหนัง ส่วนมันมาด้วย โซนนี้เลยชิมไปนิดเดียวจริงๆขอบายอะค่ะ ใครชอบกินเนื้อพรีเมี่ยมข้ามร้านนี้ไปเลยค่ะ
5.ขนมหวานค่ะ มีน้ำแข็งใส ต้องกดเครื่องเองค่ะ เครื่องของญี่ปุ่นไปมองๆเจอปุ่มon กดเลยค่ะ กดแล้วน้ำแข็งไม่ไหลออกมา พนง.เดินมาช่วยค่ะ ต้องเปิดฝาเครื่องข้างบนก่อนเพื่อใส่น้ำแข็งลงไปค่ะ เขินเลย -_-" น้ำแข็งออกมาไม่ละเอียดมากนะคะ ปินละเย็นเจี๊ยบ(เย็นกว่าน้ำแข็งละเอียดแบบเกล็ดหิมะ) มีน้ำแดง น้ำกะทิให้เลือกราด พร้อมหน้าอีกหลากอย่างค่ะ ไปที่ตู้ไอติมบ้าง ไอติมมีเรนโบว์ ช็อกโกแลตให้โรย 4-5 แบบค่ะ นอกจากนี้ก็มี ผลไม้ แล้วก็เยลลี่ เพนนาคอตต้า 

ร้านนี้เด่นเรื่องความหลากหลาย แต่คุณภาพไม่สูงค่ะ ราคาดีล 198฿ ถือว่าโอเคอยู่ แต่ถ้าราคาเต็ม 399฿ เราไม่กินค่ะ 

ด้านบริการ ไม่โอค่ะ พาไปโต๊ะ จัดซุปให้ชาบูละหายไปเลยค่ะ ไม่มีการมาเก็บจานอีก ต่อให้กินจนไม่มีที่วางจานแล้วก็ไม่เก็บค่ะ ทำน้ำหกที้พื้นก็ไม่มาเช็ด ไปยืนเม้าแตกกันอยู่หน้าร้าน ขวางตรงที่จะตักซีฟู๊ดพอดีอีกต่างหาก ทั้งที่มีพนง.เกิน 10 คนแต่มีลูกค้าแค่ 2 โต๊ะแท้ๆ คงคิดว่าบุฟเฟ่ห์ลูกค้าตักกันเองอยู่แล้วเลยไม่สนใจมั้งคะ ไม่รู้จะมีพนง.เยอะขนาดนี้ไว้ทำไม

อุ๊ย เผลอบ่นเยอะอีกแล้ว ก่อนจะจบรีวิวนี้ ขอพูดถึงเครื่องปิ้งของเค้าซักหน่อยค่ะ เค้าบอกว่าเอาเครื่องมาจากเกาหลี เก็บความร้อนดี ไม่ร้อนหน้า หน้าไม่มัน แต่!! จากที่ได้กิน ความร้อนไม่ขึ้นหน้าจริง แต่ควันขึ้นนะคะ กลับบ้านได้สระผมใหม่แน่นอน ตัวเครื่องร้อนค่ะระวังมือไปโดน โดยเฉพาะถ้ามีเด็กไปด้วยต้องระวังมากๆค่ะ ความร้อนระบายลงใต้โต๊ะด้วยค่ะ ควรใส่กางเกงขายาวไปค่ะ เรื่องความติดกระทะ คนล่นกันเยอะเลย แต่ถ้าเราราดซอสสำหรับปิ้งย่างที่มีให้ที่โต๊ะลงไปจะไม่ติดค่ะ

จบรีวิวแล้วค่ะ ต่อไปคงงดรีวิวบุฟเฟ่ห์ซักระยะนะคะ อ้วนมากแล้ว (จริงๆคือกินบ่อยเริ่มเอียนค่ะ ฮ่าๆ)